**E**

A kitűzött feladatra készítsen objektum elvű megoldást C++ nyelven az alábbi szempontok alapján:

*A feladat megoldásához a* [*http://people.inf.elte.hu/gt/oep/library.zip*](http://people.inf.elte.hu/gt/oep/library.zip) *állományban található osztálysablon-könyvtárat kell használnia, azt nem módosíthatja. A saját kódban egyáltalán ne szerepeljen ciklus, illetve rekurzív függvényhívás! A bemeneti adatokat tartalmazó szöveges állományokról feltételezzük, hogy helyesen vannak kitöltve, csak a létezésüket kell ellenőrizni. A szöveges állományt csak egyszer nyithatja meg olvasásra és nem használhat a szöveges állomány sorainak számától függő méretű változót. Ha a feladata üres fájlra nem értelmezhető, kezelje le külön ezt az esetet! Globális változókat nem használhat!*

Az Országos Horgász Bajnokság mindegyik versenyén feljegyezték a versenyzők eredményeit, és egy szöveges állományban rögzítették az adatokat. Ennek minden sora tartalmazza a versenyző horgász és a verseny azonosítóját (szóközök nélküli sztring), majd halfajta-méret párok (szóközök nélküli sztring és valósszám párok) formájában az adott versenyen elért fogásokat. Az adatok szóközökkel vagy tabulátorjelekkel vannak egy soron belül elválasztva. A szöveges állomány sorait horgászok szerint rendezték. Feltehetjük, hogy a szöveges állomány helyesen van kitöltve. Példa az állomány egy sorára:

JANIBÁ Kiliti0512.0 Ponty 45.5 Ponty 53.2 Harcsa 96.0

***Megfelelt szint*** (közepes): Hány alkalommal (hány sorban) volt a legkisebb kifogott ponty súlya 0.8 kg alatt? (Azokat a sorokat ne számítsuk be az eredménybe, amikor nem fogtak pontyot a horgászok!)

***Kiváló szint*** (jeles): Igaz-e, hogy minden horgász legalább két versenyen fogott pontyot?

Nem kell a megfelelt szintű megoldást elkészítenie, ha a kiváló szintűt megoldotta, de ajánlott először a megfelelt szinttel foglalkoznia. Ha azzal készen van, mutassa be a megoldását, és folytathatja a munkát.

Miután a programját bemutatta és azt elfogadták, töltse fel azt Neptun-kód\_3.zip vagy Neptun-kód\_5.zip formában aszerint, hogy az melyik feladatot oldja meg, Windows-on a [\\nas1.inf.elte.hu\ZH1\OEP](file:///\\nas1.inf.elte.hu\ZH1\OEP), Linux-on az **smb://nas1.inf.elte.hu/ZH1/OEP** könyvtárba.

A zh végén ezt a lapot *mindenképpen adja oda* valamelyik oktatónak.